Musé dla Siviltà Paisan-a (Andrà)

miniatura
Ël Musé dla Siviltà Paisan-a d'Andrà a goerna pì che setsent oget e utiss ch'a testimònio dla vita d'un pais ëd montagna; ël musé a documenta ëdcò le vàire atività artigianaj dël pais.
L'esposission a l'é organisà an na part coatà d'apopré 280 méter quàder e na part fòra.
Andrinta j'oget a son presentà an forma ëd laboratòri e a l'é ëdcò smonùa n'arcòlta ëd sinquanta fotografìe ch'a conto la vita paisan-a d'Andrà.
Fòra, ant un giardin atressà, as peul vëdd-se un gran tòrcc, màchine e cher agricoj, na ressia sircolar da minusié con comand a pedal e d'àutri utiss ancor.
D'antorn al musé vàire percors a permëtto ëd conòsse le fior, j'erbe e le bes-cie dla Sèra.

Siviltà Paisan-a
Categorìa:Sociologìa
Categorìa:Andrà